kardosdrur/scandi-wiki huggingface dataset:
Marienlyst (Drammen)

Marienlyst er et område i Drammen mellem Strømsø centrum og Danvik. Marienlyst indeholder friområder, museum, skoler, idrætshal (Drammenshallen) og Marienlyst stadion, hjemmebane for Strømsgodset Idrettsforening.

Buskerud fylke
Drammen
Strømsø

Strømsø er et byområde i Drammen med 4695 indbyggere (2002), der også er en del af bydelen Strømsø/Danvik.

Buskerud fylke
Bydele i Drammen
Konnerud

Konnerud er en bydel i den sydlige del af Drammen i Viken fylke. Bydelen har 10 314  indbyggere (2019).

Buskerud fylke
Bydele i Drammen
Gulskogen

Gulskogen er en bydel i Drammen (Buskerud) med 3.856 indbyggere (2005). Den har sit navn fra Gulskogen gård.

Buskerud fylke
Bydele i Drammen
Wolfsberg (Kärnten)

Wolfsberg er en by i det sydlige Østrig, med et indbyggertal (pr. 2007) på cirka 25.000. Byen ligger i delstaten Kärnten, midt i Centralalperne.

Distriktshovedstæder i Østrig
Baden bei Wien

Baden bei Wien er en by og kommune i det østlige Østrig, med et indbyggertal (pr. 2007) på cirka 25.000. Byen ligger i delstaten Niederösterreich, 26 kilometer syd for landets hovedstad Wien.

Byens navn er egentlig bare Baden, men for at adskille den fra andre byer af samme navn, er den som oftest kendt under navnet Baden bei Wien.

Verdensarv fra 2021 
Den 24. juli 2021 indskrev UNESCO Baden bei Wien som verdensarv, og byen blev én af de 11 byer i Europas store kurbadesteder.

Distriktshovedstæder i Østrig
Verdensarvsområder i Østrig
Kobberkompagniet

Kobberkompagniet er en dansk kobbersmedevirksomhed som blev etableret i 1990 af kobbersmedemester Max Michael Jensen.

Virksomheden startede med at lave postkasser og udendørslamper i kobber. Kobberkompagniet har efterfølgende renoveret flere gamle kobberting, bl.a Hendes Majestæt Dronningens kobbertøj som blev genfortinnet og oppoleret, det drejede sig om ca. 800 stykker med en samlet vægt på ca. 2000 kg. Uret på gangbroen ved Gutenberghus er også restaureret af firmaet, ligesom der er lavet urvisere til Frederiksberg Rådhus og Køge Kirke.

Ekstern henvisning 
 Kobberkompagniets hjemmeside

Metalvirksomheder i Danmark
Etableret i 1990
Sønderjyllands Radiomuseum

Sønderjyllands Radiomuseum er et museum der udstiller forskellige radioer i Sønderborg på Als. Det blev oprettet bl.a. på baggrund af 100 gamle radioer, som Stig Koefod-Nielsen, der havde radioforretningen Radio Stikoni på Jernbanegade 37 i Sønderborg. Han testamenterede sin forretning til Sønderjyllands Radiomuseum.

Museet blev indviet i oktober 2010.

Stig Koefod-Nielsen døde i 2008, 75 år gammel.

Forretningens værksted, der er ved at blive flyttet til Sønderjyllands Radiomuseum, fremstår som fra starten af 1950'erne til 1970'erne.

Allerede i 1980/1990'erne fremstod Radio Stikoni som et museum, som enhver med interesse for radio og tv skulle se. 

Museet består desuden af 300-400 apparater fra firmaet Radio Sørensen i Tinglev.

Se også 
 Ringsted Radiomuseum

Referencer

Eksterne henvisninger 
 Radio Stikoni af Kim Christensen 

Kulturelle institutioner i Sønderjylland (i Danmark)
Museer i Region Syddanmark
Tekniske museer i Danmark
Radio
Kultur i Sønderborg
Museer etableret i 2010
Kultur i Sønderjylland
Leoben

Leoben er en by i det centrale Østrig, med et indbyggertal (pr. 2007) på cirka 25.000. Byen ligger i delstaten Steiermark, ved bredden af floden Mura.

Kilder og henvisninger

Byer i Steiermark
Distriktshovedstæder i Østrig
Stevie Ray

Lane Steven Huffman (født 22. august 1958), bedre kendt under sit ringnavn Stevie Ray, er en amerikansk wrestler, der er bedst kendt for at være den ene del af tagteamet Harlem Heat med sin lillebror Booker T (Booker Huffman) i World Championship Wrestling. Harlem Heat vandt WCW World Tag Team Championship 10 gange, hvilket er en rekord.

Eksterne henvisninger 
 

Wrestlere fra USA
Kobbersmed

En kobbersmed fremstiller forskellige beholdere, røranlæg og apparater i kobber men også i andre metaller. Nogle kobbersmede arbejder med at designe og fremstille kunstneriske ting eller restaurere gamle kobberting.
Arbejdet foregår på kobbersmedeværksteder. Der er nogle få selvstændige kobbersmedeværksteder.

Eksterne henvisninger 

Stillingsbetegnelser
Håndværk
Smed
Klosterneuburg

Klosterneuburg er en by i det nordøstlige Østrig, med et indbyggertal (pr. 2007) på cirka 25.000. Byen ligger i delstaten Niederösterreich, ved bredden af floden Donau.

Under Opstanden i Ungarn i 1956, flygtede mange til Østrig. Der var flere lejre ledet af Røde Kors. Flygtningelejren i Klosterneuburg blev ledet af danskeren Bent Høgsbro Østergaard.

Distriktshovedstæder i Østrig
Traun

Traun er en by i det nordlige Østrig, med et indbyggertal (pr. 2007) på cirka 24.000. Byen ligger i delstaten Oberösterreich, ved bredden af floden Traun.

Byer i Oberösterreich
Krems an der Donau

Krems an der Donau er en by i det nordøstlige Østrig, med et indbyggertal (pr. 2007) på cirka 24.000. Byen ligger i delstaten Niederösterreich, og som navnet antyder ved bredden af floden Donau.

Krems an der Donau er venskabsby med den danske by Ribe.

En af bydelene i Krems er Stein an der Donau som var en selvstændig by indtil 1938. Krems og Stein er med i UNESCOs verdensarvområde Wachau

Distrikter i Østrig
Distriktshovedstæder i Østrig
Byer ved Donau
Leonding

Leonding er en by i det nordlige Østrig med et indbyggertal (pr. 2007) på cirka 24.000. Byen ligger i delstaten Oberösterreich ved bredden af floden Donau. Den tysk/østrigske diktator Adolf Hitler boede som barn fra 1898 til 1905 sammen med sine forældre i byen.

Byer i Oberösterreich
Kapfenberg

Kapfenberg er en by i det øst-centrale Østrig, med et indbyggertal (pr. 2007) på cirka 22.000. Byen ligger i delstaten Steiermark, ved bredden af floden Mürz.

Kilder og henvisninger

Byer i Steiermark
Åssiden

Åssiden er Drammens (Buskerud) største bydel, med 10.398 indbyggere (2002). Den grænser mod Nedre Eiker i vest og Drammenselven i syd. Bebyggelsen i Åssiden består hovedsagelig af villaer, rækkehuse og blokke.

Buskerud fylke
Bydele i Drammen
Rangstrup-senderen

Rangstrup-senderen er en TV- og radiomast i Sønderjylland, taget i brug i 1957, som Danmarks fjerde TV-sendemast (efter Gladsaxe-senderen (København) og Sønder Højrup-senderen (Fyn) i 1955 og Søsterhøj-senderen (Århus) i 1956). Sendemasten er en gittermast fastspændt med stålbarduner.

Sendemasten har fra 1957 sendt – og sender indtil 31. oktober 2009 – analoge VHF TV-signaler på kanal 7 på VHF bånd III, og med vandret polarisering. Nuværende effekt er 60 kW. TV-senderen er en hovedsender, og sendeantennen sidder i 210 meters højde over terræn, der er i kote 82 meter. Det analoge jordbaserede sendenet for DR1 og DR2 nedlægges 31. oktober 2009, og derefter henvises til det nye digitale sendenet, jf. DTT.

Masten har desuden en FM radiosende-antenne 176 meter over terræn. Den sender DR's radio P1, P2, P3 og P4 med 60 kW.

Senderens adresse (postadresse) er Gl. Tøndervej 28, Rangstrup, 6534 Agerskov. Masten står 2,8 km syd for Rangstrup by, 3,6 km øst for Agerskov, og 11 km nordvest for Rødekro (Rødekro Station).

Da TV-sendenettet i Danmark skulle udvides med UHF TV-signaler og med plads til at sende TV 2 (oprettet i 1988), blev der i Sønderjylland bygget en ny sendemast, Rødekro-senderen, som også betegnes Åbenrå-senderen. Denne Rødekro-sender er placeret 6,8 km sydvest for Rødekro (Rødekro Station), og 10,8 km syd for Rangstrup-senderen.

De 2 sendemaster Rangstrup og Rødekro bærer også andet udstyr til radiosending, og de 2 master supplerer hinanden til at dække behovet for telekommunikation i området.

Se også 
 Fjernsyn i Danmark
 Gladsaxe-senderen

Eksterne henvisninger 
 DR's analoge sendenet 
 Fotos fra Rangstrup senderen, 16. november 2005 (Udflugt for medlemmer af Eksperimenterende Dansk Radioamatører – Esbjerg afdeling).

Kilder 
 DR's analoge sendenet , med tilhørende undersider og links.

Sendestationer i Danmark
Bygninger, konstruktioner og anlæg i Tønder Kommune
Mödling

Mödling er en by og kommune i det østlige Østrig, med et indbyggertal (pr. 2007) på cirka 21.000. Byen ligger i delstaten Niederösterreich, 14 kilometer syd for landets hovedstad Wien.

Distriktshovedstæder i Østrig
BM Granollers

Balonmano Granollers er et håndboldhold fra Granollers i Spanien, der spiller i den spanske håndboldliga, Liga ASOBAL

Meritter 

 Liga ASOBAL: 10 
 1959, 1960, 1961, 1966, 1967, 1968, 1970, 1971, 1972, 1974
 Copa del Rey de Balonmano: 3 
 1958, 1970, 1974
 Copa ASOBAL: 1 1994
 EHF Cup Winners' Cup: 1  1976
 EHF Cup: 2 1995, 1996
 Catalansk håndboldliga: 4 1986, 1989, 1990, 1996

 Halinformation 
 Navn: – Palau d'Esports
 By: – Granollers
 Kapacitet: – 6,500
 Adresse:''' – C/. Voluntaris'92 núm. 1.

Berømte spillere

Berømte trænere 
  Joaquin Crespo, Quini
  Miquel Roca
  Emilio Alonso
  José María Guiteras
  Sead Hasanefendic
  Manolo Montoya

Eksterne henvisninger 

 Klubben officielle hjemmeside  //
 Uofficiel Blog  
 Documentacion para entrenadores de Balonmano  
 Revista digital de la Liga Asobal  

Håndboldklubber fra Spanien
Sport i Catalonien
Bragernes

Bragernes er et sogn og bydel i Drammen (Buskerud) i Norge med ca. 9.500 indbyggere (2002). Sognet består af området som ligger på nordsiden af Drammenselven og går fra Kjøsterud til Strøtvet. I 1964 blev Bragernes sogn, som før lå i Lier, sammenslået med Skoger kommune til Drammen kommune.

Bragernes prestegjeld har et prestesogn; Bragernes prestesogn med Bragernes kirke.

Bragernes blev etableret som et ladested som en handelsplads underlagt Christiania. Ladestedet blev i 1811 slået sammen med ladetstedet Strømsø i Strømsgodset til handelsbyen Drammen. Bragernes blev så en bydel i Drammen.

Buskerud fylke
Bydele i Drammen
Strømsø/Danvik

Strømsø/Danvik er en administrativ bydel i Drammen (Buskerud). Bydelen består hovedsagelig af bydelsområderne Strømsø og Danvik og har 6.836 indbyggere (2005).

Buskerud fylke
Bydele i Drammen
Gentest

Ved en gentest sammenlignes gener. Gentest bruges for eksempel til at undersøge om fostre har risiko for arvelige sygdomme. Man sammenligner en prøve af fosterets gener med sygdomsgenerne. Med udviklingen af bio-chips (eller DNA-chips) er det blevet meget let at foretage gentest. Resultaterne fra gentests er ikke altid entydige og kræver derfor ekspertviden for at kunne anvendes.

Genetisk screening 
Når man screener for en bestemt sygdom, sammenligner man generne for denne sygdom med de ukendte gener fra en patient.

Eksterne henvisninger 
 

Genetik
Traiskirchen

Traiskirchen er en by i det østlige Østrig, med et indbyggertal (pr. 2007) på cirka 16.500. Byen ligger i delstaten Niederösterreich, 20 kilometer syd for landets hovedstad Wien.

Eksterne henvisninger
Tangen/Åskollen

Tangen/Åskollen er én af de otte bydele i Drammen (Buskerud), og har 6.123 indbyggere (2002). Bydelen består hovedsagelig af bydelsområderne Tangen og Åskollen.

Buskerud fylke
Bydele i Drammen
BM Aragón

CAI BM Aragón er en håndboldklub, fra Zaragoza, Aragón i Spanien. Klubben spiller for tiden i Liga ASOBAL, hvortil de rykkede op fra Honor Division B efter 2004/2005-sæsonen

Halinformation 
 Navm: – Principe Felipe Arena
 By: – Zaragoza
 Kapacitet: – 12,000 tilskuere
 Adresse: – Plza Ángel Sanz Briz 16, 1ºA

Eksterne henvisninger 

Håndboldklubber fra Spanien
Etableret i 2003
Åskollen

Åskollen er en del af bydelen Tangen/Åskollen i Drammen (Buskerud). Den ligger helt syd og tilhørte Skoger kommune frem til 1964.

Drammen
Bydele og forstæder i Norge
Kufstein

Kufstein er en by i det vestlige Østrig med  indbyggere. Byen ligger i delstaten Tyrol, ved bredden af floden Inn, og tæt ved grænsen til nabolandet Tyskland.

I Kufstein findes et stort fort, som menes at være blevet opført i det 13. århundrede.

Referencer 

Byer i Tyrol
Distriktshovedstæder i Østrig
Juventud Deportiva Arrate

Juventud Deportiva Arrate er en håndboldklub fra Eibar. Holdet spiller i den sapnske håndboldloiga, Liga ASOBAL

Klubbens navne 
 Fra 1990 til 1991: Xerox Arrate
 Fra 1991 to nu: JD Arrate

Halinformation 
 Navn: – Polideportivo Ipurua 
 By: – Eibar
 Kapacitet: – 3,500
 Adresse: – C/Santaines Kalea s/n.

Eksterne henvisninger 
 Klubben officielle hjemmeside  

Håndboldklubber fra Spanien
Etableret i 1947
Schwechat

Schwechat er en by i det nordøstlige Østrig, med et indbyggertal (pr. 2013) på cirka 16.805. Byen ligger i delstaten Niederösterreich, lige syd for landets hovedstad Wien.

Wiens internationale lufthavn, Flughafen Wien-Schwechat, er beliggende i Schwechat.

Eksterne henvisninger
Saalfelden

Saalfelden am Steinernen Meer er en by og kommune i det centrale Østrig, med et indbyggertal på omkring 16.000. Byen ligger i delstaten Salzburg, ved bredden af floden Saalach.

Eksterne henvisninger
Ansfelden

Ansfelden er en by i det nordlige Østrig, med et indbyggertal (pr. 2007) på cirka 15.700. Byen ligger i delstaten Oberösterreich, ved bredden af floden Traun.

Ansfelden er fødeby for den kendte østrigske komponist Anton Bruckner.

Eksterne henvisninger 

Byer i Oberösterreich
Stockerau

Stockerau er en by og kommune i det nordøstlige Østrig, med et indbyggertal (pr. 2007) på cirka 15.200. Byen ligger i delstaten Niederösterreich, nord for landets hovedstad Wien.
Ternitz

Ternitz er en by og kommune i det østlige Østrig, med et indbyggertal (pr. 2007) på cirka 15.000. Byen ligger i delstaten Niederösterreich.

Eksterne henvisninger
Perchtoldsdorf

Perchtoldsdorf er en by i det nordøstlige Østrig, med et indbyggertal (pr. 2007) på cirka 14.500. Byen ligger i delstaten Niederösterreich, 16 kilometer sydvest for hovedstaden Wien.
Telfs

Telfs er en by i det vestlige Østrig, med et indbyggertal (pr. 2007) på cirka 14.400. Byen ligger i delstaten Tyrol.

Byer i Tyrol
Feldkirchen in Kärnten

Feldkirchen in Kärnten (normalt bare Feldkirchen) er en by i det sydlige Østrig, med et indbyggertal (pr. 2007) på cirka 14.200. Byen ligger i forbundslandet Kärnten.

Eksterne henvisninger 

Distriktshovedstæder i Østrig
Emission (værdipapirer)

En emission er en udstedelse af aktier eller obligationer

Aktieemission 
Aktieemissioner omfatter fonds- og nyemissioner.  En nyemission kan enten ske til favørkurs eller til markedskurs.

Hvis ikke aktionærerne tildeles forholdsmæssig tegningsret ved favørkursemission, kræver vedtagelsen dobbelt 9/10 flertal på generalforsamlingen, i modsætning til sædvanlig vedtægtsmajoritet (normalt 2/3) ved markedskursemissioner. 

Ved markedskursemissioner udbydes aktieposten som hovedregel i fri tegning.

Kilder 

Værdipapirer
Lichtenfels (Oberfranken)

Lichtenfels er central- og administrationsby i Landkreis Lichtenfels regierungsbezirk Oberfranken i den tyske delstat Bayern.

Geografi 
Lichtenfels Oberfranken i den øvre Maindal 30 km nordøst for Bamberg og 15 km sydøst for Coburg i landskabet "Gottesgarten am Obermain" og regnes for "Tysklands kurvemagerby". Nord for centrum løber floden Main gennem byområdet.

Inddeling 
I kommunen ligger ud over Lichtenfels disse bydele, landsbyer og bebyggelser: Oberwallenstadt, Unterwallenstadt, Krappenroth, Degendorf, Mistelfeld, Klosterlangheim, Kösten, Stetten, Weingarten, Seubelsdorf, Buch am Forst, Mönchkröttendorf, Isling, Köttel, Eichig, Lahm, Oberlangheim, Roth, Rothmannsthal, Trieb, Schney, Hammer, Seehof og Reundorf.

Historie 
Lichtenfels blev nævnt første gang i 1142 og fik stadsret i 1231.

Ved opløsningen af Hertugdømmet Meranien i 1248 faldt Lichtenfels til Højstiftet Bamberg, som den hørte under til sekulariseringen i 1802 da den kom under Kurfyrstedømmet Bayern og senere Kongeriget Bayern.

Eksterne henvisninger 

Lichtenfels
Jon Beare

Jon Beare (født 10. maj 1974 i Toronto, død 5. oktober 2023) var en canadisk letvægtsroer. Han er student fra Western Ontario Universitet og bor nu i Shawnigan Lake.

Roning 
Beare startede med at ro i 1988 og deltog i 1993 i Canada Games som et medlem af Ontario-holdet. Holdet endte med en guldmedalje i bådkategorien firer og en sølv i otteren. Han var en del af landsholdet og vandt i 1994 bronze i letvægtsotteren til Commonwealth Games i London, Ontario.

Derudover har han tre gange været med til Olympiske lege og vandt i 2008 bronze i kategorien letvægtsfirer, med roerne Iain Brambell, Liam Parsons og Mike Lewis.

Referencer

Eksterne links 
 Profil på RowingCanada.org 

Roere fra Canada
Personer fra Toronto
Gabi Ashkenazi

Gabriel "Gabi" Ashkenazi (på hebraisk גבי אשכנזי), (født 28. juli 1954 i Hagor, Israel) er en israelsk general og (pr. januar 2009) den øverstbefalende for Israels forsvar. Han har besiddet posten siden 14. februar 2007, hvor han tog over efter Dan Halutz.

Militærkarriere 
Ashkenazis militære karriere startede i 1972, og han har blandt andet deltaget i Israels succesfulde tilbageslag af de syriske og egyptiske styrker i Yom Kippur krigen. Han deltog desuden i planlægningen af Operation Entebbe, befrielsen af de 250 civile israelere, som PFLP holdt som gidsler i Uganda i 1976.

Privatliv 
Ashkenazi er bosat i byen Kfar Saba, gift og har to børn.

Eksterne henvisninger 

 Biografi (engelsk) 

Militærfolk fra Israel
Arkade

En arkade er en række sammenhængende, bueformede åbninger i mur- eller træværk. Ordet anvendes også om en søjlerække med buer over. Ordet kommer af det latinske arcus,  bue. I middelalderens kirkearkitektur danner arkaden nederste etage i midterskibets vægge, triforium midterste etage og klerestorievinduene den øverste.

Begrebet arkade anvendes undertiden om et indtrukket felt på en vægflade som arkitekturudsmykning og kaldes blændingsarkade, se blænding.

Ligeledes bruges udtrykket arkade om en overdækket gang, som er åben på en eller flere sider gennem en arkaderække. Den kaldes også galleri eller loggia.

Eksterne henvisninger 

Kirkearkitektur
Bygningsdele
Lynx (flertydig)

Lynx har flere betydninger:

 Los på latin
 Westland Lynx – en helikopter
 Lynx (browser) – en tekstbaseret internetbrowser
Hera Björk

Hera Björk Þórhallsdóttir (født 29. marts 1972) er en islandsk sangerinde bosat i København.

Hun er uddannet sanger fra Complete Vocal Institute i København, og hun underviser i dag professionelle sangere både i Danmark og i udlandet. Hun har udgivet flere albums i Island, og sunget i adskillige musicals, medvirket i tv-programmer, lagt stemme til tegnefilm og været korsanger for blandt andet verdensstjernen Björk. Heras soloalbum, Ilmur af jólum, blev udgivet i 2000, og i 2006 udkom hendes andet album, Hera Björk. Hera var i 1999-2000 tv-vært for underholdningsprogrammet Stutt í Spunann, der blev sendt på islandsk nationalt tv.

Hera deltog in 2007 som solist i det islandske melodi grand prix og var korsanger for Euroband ved Eurovision Song Contest 2008 i Beograd. I 2009 deltog hun i Dansk Melodi Grand Prix med sangen Someday der er skrevet af Christina Schilling, Jonas Gladnikoff, Henrik Szabo og Daniel Nilsson. Her fik hun en andenplads, men sangen vandt efterfølgende i uofficielle OGAE Second Chance Contest. Det samme år var hun også korsanger for islandske Jóhanna Guðrún Jónsdóttir ved Eurovision Song Contest 2009 i Moskva.

I 2010 vandt hun det Islandske melodi grandprix med sangen Je ne sais quoi (Jeg ved ikke hvad), og repræsenterede derfor Island i Eurovision Song Contest 2010 i Oslo, hvor hun blev nr. 19 i finalen efter en 3. plads i semifinalen.

Diskografi 
 Ilmur af jólum (2000)
 Hera Björk (2006)

Eksterne henvisninger 

 Hera Björks hjemmeside

 www.completevocalinstitute.com

Sangere fra Island
Personer fra Reykjavik
Deltagere ved Dansk Melodi Grand Prix 2009
Islands Eurovision Song Contest-deltagere
Deltagere ved Eurovision Song Contest 2010
HMS Hector (1862)

Panserskibet HMS Hector og søsterskibet Valiant var større og hurtigere udgaver af den foregående Defence-klasse. Selv om de således var kraftigere skibe, var de stadig en slags anden-klasses panserskibe og dermed beregnet til nærforsvar af de britiske øer. Som de første britiske panserskibe havde de pansring langs hele skroget – efter fransk model. Navnet Hector henviser til prinsen af Troja fra den græske mytologi. Skibet var det niende af ti i Royal Navy med dette navn.

Tjeneste 
Efter færdiggørelsen i 1864 gjorde Hector tjeneste i Kanalflåden til 1867, og fik derefter nye kanoner i 1867-68. Fra 1868 til 1886 lå skibet i reserve i Sydengland. Hector var herefter blot til rådighed, og udrustningen blev efterhånden fjernet. I år 1900 blev det en stationær del af torpedoskolen Vernon i Portsmouth. Blev solgt og ophugget i 1905. Den korte aktive tjeneste skyldes blandt andet, at skibet med sit korte, brede skrog og lave tyngdepunkt var en dårlig sejler, hvilket stadig var betydningsfuldt på den tid.

Litteratur 
 Roger Chesneau and Eugene M. Kolesnik, ed., Conway's All The Worlds Fighting Ships, 1860-1905, (Conway Maritime Press, London, 1979), 
 Oscar Parkes. British Battleships, 4. udgave 1973, 

Slagskibe fra Storbritannien
Mobile Suit Gundam Wing

Mobile Suit Gundam Wing, kendt som 新機動戦記ガンダムW (ウイング) (Shin Kidō Senki Gandamu Uingu) i Japan, er en japansk tegnefilmsserie fra 1995. Serien er en blandt mange Gundam-serier, men er ikke direkte forbundet til nogen af de andre serier. Gundam Wing er lavet af studiet Sunrise og udgivet af Bandai.

Historien foregår i en fjern fremtid, og tager udgangspunkt i en konflikt mellem Jorden og en række menneskekolonier i rummet. Krigsførelse udøves hovedsageligt af forskellige typer bemandede maskiner, Mobile Suits, som kæmper både til lands, til vands, i luften og i rummet. Serien følger en række personer på begge sider af konflikten, som kæmper i særlige Mobile Suits, kaldet Gundams, som er de almindelige Mobile Suits langt overlegne.

Fakta 
Der er 49 afsnit af Gundam Wing, som har været vist på japansk og senere amerikansk tv. Serien er udkommet på DVD både i USA og Europa.

Gundam Wing efterfølges af Gundam Wing Endless Waltz, en miniserie på tre afsnit, som afslutter historien. De tre afsnit er senere blevet sat sammen og udgivet som en enkeltstående tegnefilm. Gundam Wing-serien og Endless Waltz er de eneste tegnefilm, der foregår i Gundam Wing-universet.

Andre medier 
Figurer og Mobile Suits fra Gundam Wing optræder bl.a. i følgende computerspil:
 Gundam Wing: Endless Duel (SNES, 1996)
 Dynasty Warriors Gundam (Xbox 360, PS3, 2007)

Eksterne henvisninger 
 Officiel hjemmeside for Mobile Suit Gundam Wing 
 Mobile Suit Gundam Wing officiel hjemmeside 
 
 AboutGundamWing.com – Et arkiv for Gundam Wing transcript og reference informationer
Jodi Lyn O'Keefe

Jodi Lyn O'Keefe (født 10. oktober 1978 i Cliffwood Beach, New Jersey) er en amerikansk skuespiller, der mest er kendt for sin rolle som Gretchen Morgan i Prison Break. Hun begyndte at gå model da hun var 8 år, efter hun så sin ældre søster Heather gå model. Hun er den yngste af tre søstre.

Hun går til kickboxing for at holde sig i form. Hun har også lært ballet og step. 

Hun har været med i serier som Another World, Et umage par, George Lopez, Heksene fra Warren Manor, Boston Legal, Two and a Half Men, Criminal Minds og CSI: New York.

Hun har været med i et par film som Halloween H20: 20 Year Later, She's All That, The Crow: Salvation og Red Rover.

Filmografi 
 Halloween: H20 - tyve år senere (1998)

Eksterne henvisninger 

 

Skuespillere fra USA
Traun (flertydig)

Traun har flere betydning:
 Traun – en by i Oberösterreich, Østrig
 Traun (flod) – en flod i Østrig, der løber gennem byen Traun
 Traun i Bayern – en flod i Bayern, Tyskland
Krems

Krems har flere betydninger:

 Krems an der Donau - en by ved Donau i Niederösterreich i Østrig
 Krems (Donau) - en biflod til Donau i Niederösterreich i Østrig
 Krems (Traun) - en biflod til Krems i Oberösterreich i Østrig
 Krems (distrikt) - et distrikt i Kärnten i Østrig
 Krems II - en kommune i Kreis Segeberg i Slesvig-Holsten i Tyskland